Eurovision Song Contest 1994

Eurovision Song Contest var den 39. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble arrangert av den irske kringkasteren RTÉ lørdag 30. april 1994 i Point Theatre i Dublin i Irland. Dette var andre år på rad at Irland arrangerte konkurransen, og det var første gang i konkurransens historie at finalen ble arrangert i samme land som året før. Programledere var Cynthia Ní Mhurchú og Gerry Ryan. 

EBU satte deltakerantallet til 25 land – en tangering av rekorden fra året før. Dette året markerte for alvor starten på Øst-Europas inntog i konkurransen, og syv østeuropeiske land debuterte dette året: Estland, Litauen, Polen, Romania, Russland, Slovakia og Ungarn. Pågangen fra Øst-Europa gjorde at de seks dårligst plasserte landene fra 1993 måtte stå over konkurransen dette året: Danmark, Israel, Slovenia, Tyrkia, Luxembourg – samt Belgia som mistet sin første finale siden debuten i 1956. Luxembourg deltok ikke igjen før i 2024. Italia trakk seg, og var bare med i 1997 frem til returen i 2011.

Danseforestillingen Riverdance hadde verdenspremiere denne kvelden, som et syv minutter langt pausenummer før avstemningen. Riverdance fikk et gjennombrudd med dette og gjorde senere verdenssuksess med forestillingen sin. Også vertsnasjonen Irland gjorde det bra, da landet vant konkurransen for tredje år på rad – denne gangen med «Rock 'n' Roll Kids», fremført av Paul Harrington og Charlie McGettigan. Dette var Irlands sjette seier og landet ble med dette det mestvinnende i konkurransen. Polen kom på andreplass, og sett bort fra premiereåret 1956, er dette den beste plasseringen til en debutant i konkurransens historie. Serbia vant riktig nok på første forsøk som selvstendig land i 2007, men hadde deltatt tidligere som del av Jugoslavia og Serbia og Montenegro. 

Tyskland ble nummer tre, Ungarn nummer fire og Malta nummer fem. Like bak på en sjetteplass, fulgte Norge. Norges deltakere var Elisabeth Andreasson og Jan Werner Danielsen med sangen «Duett», komponert av Rolf Løvland og Hans Olav Mørk.

 Bakgrunn 
venstre|miniatyr|The Point Theatre etter ombyggingen. I dag er konsertlokalet kjent som 3Arena.
Etter seieren på hjemmebane med «In Your Eyes» året før, var Irland og RTÉ vertskap for andre året på rad – og femte gang totalt. RTÉ flyttet konkurransen tilbake til hovedstaden Dublin, og til konsertlokalet Point Theatre. Til programledere valgte den irske kringkasteren Cynthia Ní Mhurchú og Gerry Ryan – som begge jobbet som programledere for RTÉ. Finaledatoen ble satt til lørdag 30. april, og dette er siste gang finalen ble holdt så tidlig som i april. Siden 1995 har finalen alltid blitt arrangert i mai. 

En rekke østeuropeiske land hadde meldt seg inn i EBU året i forveien, noe som åpnet for å kunne delta i konkurransen. Hele syv land debuterte dette året:  Estland, Litauen, Polen, Romania, Russland, Slovakia og Ungarn. Den store pågangen gjorde at de seks dårligst plasserte landene fra 1993 måtte stå over konkurransen dette året. I tillegg trakk Italia seg fra finalen. Italia kom tilbake for ett år i 1997, og holdt seg deretter borte helt frem til 2011. Luxembourg har ikke deltatt i konkurransen siden 1993. 

RTÉ brukte 17 millioner kroner på å produsere konkurransen. Sendingen varte i 2 timer og 45 minutter og ble sendt til 47 land med et potensielt publikum på 300 millioner seere.  

25 land deltok i finalen, noe som var en tangering av rekorden fra året før. Startrekkefølgen ble avgjort ved loddtrekning høsten før. Sverige startet, mens Frankrike avsluttet. Norge fikk startnummer 17. Også dette året fikk plasseringen konsekvenser for deltakelsen året etter. EBU hadde allerede før finalen besluttet at kun 23 land fikk delta i Eurovision Song Contest året etter, noe som innebar at de syv dårligst plasserte landene i 1994 måtte stå over konkurransen året etter.

 Sendingen 
Finalen åpnet med en kortfilm som illustrerte stjerner som fløt i vann og deretter fyrverkeri og figurer som gikk rundt og danset, syklet og drakk kaffe. Figurene var etterligninger av kjente irske personligheter som James Joyce, Bono, Bob Geldof og Sinéad O'Connor. Etter filmen ble seerne tatt med inn i Point Theatre, der de kjente karikaturene sto på scenen mens de bar flaggene til de europeiske landene. Scenen, som var laget av Paula Farrell, var fire ganger større enn scenen som ble brukt i Millstreet året før. Scenedekoren besto blant annet skyskrapere og en nattehimmel som forandret seg. Ideen var å gi et bilde av hvordan et futuristisk Dublin ville se ut, med elven Liffey som en uforanderlig del av byen. 
miniatyr|Edyta Górniak var Polens første deltaker og endte på en andreplass, noe som er landets beste plassering.
Etter en kort introduksjon på irsk, engelsk og fransk, startet presentasjonen av sangene. Postkortfilmene mellom hvert bidrag hadde litteratur, kunst og kultur som tema. Deltakersangene ble akkompagnert av RTÉs konsertorkester, der Noel Kelehan var sjefsdirigent. Unntaket var vertslandet selv, som ikke brukte orkesteret. «Rock 'n' roll» hadde nemlig ikke noe orkesterarrangement, de eneste instrumentene var Charlie McGettigans gitar og Paul Harringtons piano samt stemmene deres. Den stillfarne fremføringen gikk også hjem hos Europas juryer. Det irske bidraget vant en suveren seier med 226 poeng – noe som var ny poengrekord i konkurransen. Åtte land, inkludert Norge, ga vinneren 12 poeng, mens hele 20 land hadde Irland på topp tre.

Andreplassen gikk til debutantlandet Polen, men landet ble truet med diskvalifikasjon. Årsaken var at Polens artist, Edyta Górniak, sang på deler av det polske bidraget på engelsk under generalprøven kvelden før. Dette var også sendingen som de europeiske juryene bedømte bidragene ut fra. Den engelskspråklige fremføringen var imot de daværende reglene, som krevde at deltakerne måtte synge på ett av de offisielle språkene i landet de deltok for. Seks land krevde at Polen skulle diskvalifiseres, men ifølge reglene måtte minst halvparten av deltakerne – i dette tilfellet 13 land – protestere for at klagen skulle tas til følge. 

I andre enden av resultatlisten kom et annet debutantland. Litauen endte helt sist uten et eneste poeng, dette er den verste debuten til et land siden Portugal debuterte med null poeng i 1964. 

Størst jubel fikk imidlertid Bosnia-Hercegovina, som på denne tiden var herjet av krig. De bosniske deltakerne Alma og Dejan hadde på dramatisk vis klart å ta seg ut av Bosnia-Hercegovina for å kunne stille i konkurransen. Under direktesendingen ble det bosniske bidraget møtt av øredøvende jubel og applaus fra publikum. Applausen var så langvarig og kraftig at Dejan ikke hørte at orkestret hadde begynt å spille. Også da den bosniske juryen ble kalt opp under avstemningen, var applausen så øredøvende at programlederne måtte be poengoppleser Diana Grković-Foretić lese opp stemmene forfra igjen. Noe lignende skjedde også under konkurransen i 1995. Det bosniske bidraget endte som nummer 15 av 25.  
miniatyr|Jostein Pedersen kommenterte finalen for NRK for første gang. Han skulle komme til å sette sitt preg på konkurransen i Norge de kommende årene.

 Norges bidrag 
Det norske bidraget var «Duett», fremført av Elisabeth Andreasson og Jan Werner Danielsen. Sangen er skrevet av Rolf Løvland og Hans Olav Mørk, og den vant en overlegen seier i den norske finalen i mars 1994. I Dublin var «Duett» det 17. bidraget på scenen, og Pete Knutsen dirigerte for Norge. For første gang kommenterte Jostein Pedersen sendingen for NRK. Han skulle etter hvert gjøre seg svært bemerket for sine tørrvittige og sarkastiske kommentarer – særlig rettet mot Sverige. Pedersen kommenterte også finalene i 1996–2006. 

NRKs mangeårige underholdningsarbeider, Sverre Christophersen leste den norske juryens stemmer via satellitt fra Oslo. Det norske bidraget fikk til sammen 76 poeng og endte på en sjetteplass.  seere fulgte finalen på NRK Fjernsynet.

 Pausenummeret tok oppmerksomheten 
miniatyr|Danseforestillingen Riverdance gjorde stor suksess som pausenummer. Her fra en forestilling i 1995.
Selv med 25 deltakerlåter ble det pausenummeret som fikk aller mest oppmerksomhet etter finalen. Pausenummeret var Riverdance, et syv minutter langt dansenummer som tok for seg tradisjonell irsk musikk og dans. Dette var Riverdances verdenspremiere, og det ble frontet av de irske dansemesterne Jean Butler og Michael Flatley, mens Bill Whelan hadde skrevet musikken. Kort tid etter finalen gjorde produksjons-ekteparet John McColgan og Moya Doherty nummeret om til en helaftens oppsetning, med premiere i Dublin 9. februar 1995. Riverdance fikk raskt suksess, og siden 1995 har showet blitt satt opp på nærmere 500 arenaer over hele verden. Over 25 millioner mennesker har besøkt showet, noe som gjør Riverdance til en av de mest suksessrike danseoppsetningene noen gang.   

 Avstemningen 
Hvert land hadde en jury med 16 medlemmer mellom 16 og 60 år som bedømte de andre landenes sanger med poeng fra 1 til 5. Deretter summerte jurysekretæren sammen stemmene. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Oppsynsmann for avstemningen var Christian Clausen fra EBU.   

Hvert land hadde en representant som leste opp juryens poeng via satellitt på direkten under avstemningen. Dette var første gang poengene ble formidlet via satellitt, og seerne kunne dermed for første gang se poengoppleserne på skjermen.   

Ungarn tok ledelsen fra start etter å ha fått 12 poeng fra de tre første juryene og lå langt foran alle de andre etter at de seks første juryene hadde avgitt sine stemmer. Irland kom imidlertid raskt oppover listen, og tok etter hvert en klar ledelse. Til slutt endte det irske bidraget opp med 226 – 60 poeng mer enn Polen som endte på andreplass. Tyskland ble nummer tre, mens Ungarn til slutt endte på fjerdeplass. Norge kom på en sjetteplass.  

Deltakere
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkNorsk oversettelsePlassPoeng01Marie Bergman og Roger Pontare«Stjärnorna»SvenskStjernene134802«Bye Bye Baby»FinskHa det, ha det, kjære221103Paul Harrington og Charlie McGettigan«Rock 'n' Roll Kids»EngelskRock 'n' roll-barna122604«Íme ánthropos ki egó» (Είμαι άνθρωπος κι εγώ)GreskJeg er et menneske, jeg også115105Sigga«Nætur»IslandskNetter124906Frances Ruffelle«Lonely Symphony (We Will Be Free)»EngelskEnsom symfoni (Vi skal bli frie)106307«Nek' ti bude ljubav sva»KroatiskDu kan få all kjærligheten162708«Chamar a música»PortugisiskKall på musikken87309«Sto pregando»ItalienskJeg ber191510Silvi Vrait«Nagu merelaine»EstiskSom en havbølge24211«Dincolo de nori»RumenskBortenfor skyene211412«More Than Love»EngelskMer enn kjærlighet59713«Waar is de zon?»NederlandskHvor er solen?23414«Wir geben 'ne Party»TyskVi fikser en fest312815«Nekonečná pieseň»SlovakiskEvig sang191516«Lopšinė mylimai»LitauiskVuggesang for kjærester25017Elisabeth Andreasson og Jan Werner Danielsen«Duett»Norsk–67618 Bosnia-Hercegovina«Ostani kraj mene»BosniskBli ved min side153919 og «To trekhantíri» (Díri-díri)» (Το τρεχαντήρι (Ντίρι-Ντίρι))GreskTrekhantíri-en (Diri-diri)144420«Für den Frieden der Welt»TyskFor verdensfreden171921«Ella no es ella»SpanskHun er ikke henne181722«Kinek mondjam el vétkeimet?»UngarskHvem kan jeg fortellemine synder til?412223Judif«Vjetsjnyj strannik» (Вечный странник)RussiskEvig vandrer97024Edyta Górniak«To nie ja!»PolskDet er ikke meg!216625«Je suis un vrai garçon»FranskJeg er en ekte gutt774

 Artister som har deltatt tidligere 
ArtistLandDeltok iMerknaderMarie Bergman Sverige1971Del av gruppen Family Four.1972Elisabeth Andreassen Norge1982Representerte Sverige, som en del av gruppen Chips.1985Vinner. Deltok som en del av duoen Bobbysocks.Sigga Island1990Del av gruppen Stjórnin.1992Del av gruppen .1992

 Poengtavle 
Tavlen er ordnet etter stemmerekkefølgen i finalen. 
DeltakerlandPoenggivende landSumPlass   2   72 365 510  512  4813                110     112210781210121212108512126101210 10101012882261 10 3  52       5 12 4 2535111816 6 33     13   36 1444912  15 6885  243 24 133536310          10  12   5     2716558 88 5  13       127416738          8        2   51519                 2     224          6   2  6     142146102 174671013107 127     975                  4    4236356771010 312 47417 2812771283           12     3     1519                       0257 310143 184 72 161 558 766 Bosnia-Herc. 2    4    7  8    71  10391524 12      64 15 4   4 244141  7 32   1      5     1917          5   2   8    21718121212 10251442 107  83 8 31271224  434512 13 56 63 46 6101709 8716128710127281041268 12 861216623 245  6 6   8 872 7  106747

 12 poeng 
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
AntallMottakerland12 poeng fra8Island, Kroatia, Nederland, Norge, Portugal, Russland, Sveits, Tyskland5Estland, Frankrike, Litauen, Storbritannia, Østerrike4Finland, Irland, Polen, Sverige2Romania, Ungarn1KyprosSlovakiaHellasBosnia-HercegovinaSpaniaMalta

 Dirigenter 
Mens Noel Kelehan var sjefdirigent, hadde de fleste landene med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigent Sverige Finland IrlandIngen dirigent Kypros  Island Storbritannia Kroatia Portugal Sveits Estland Romania Malta Nederland Harry van Hoof TysklandNorbert Daum Slovakia Vladimír Valovič  LitauenTomas Leiburas NorgePete Knutsen Bosnia-HercegovinaSinan Alimanović HellasNoel Kelehan  Østerrike Hermann Weindorf SpaniaJosep Llobell UngarnPéter Wolf Russland Lev Zemlinski PolenNoel Kelehan Frankrike 

 Kommentatorer og poengopplesere 
Hvert land hadde en talsperson som annonserte sitt lands poeng på engelsk eller fransk over telefon. Dette var første gang poengene ble formidlet via satellitt, og seerne kunne dermed for første gang se poengoppleserne på skjermen. Tidligere ble poengene lest opp via telefon. Under er talspersonene i samme rekkefølge som under avstemningen.

 Marianne Anderberg
 Solveig Herlin
 Eileen Dunne
 Anna Partelidou
 Sigríður Arnardóttir
 Colin Berry
 Helga Vlahović
 Isabel Bahia
 Sandra Studer
 Urve Tiidus
 Cristina Țopescu
 John Demanuele
 Joop van Os
 Carmen Nebel
 Juraj Čurný
 Gitana Lapinskaitė
 Sverre Christophersen
 Diana Grković-Foretić
 Fotini Giannoulatou
 Tilia Herold
 María Ángeles Balañac 
 Iván Bradányi
 Irina Klenskaja
 Jan Chojnacki
 Laurent Romejko

 Kommentatorer og sendinger 
De fleste landene som overførte finalen, hadde kommentatorer som formidlet informasjon og hendelser direkte til seerne. Oversikt over kommentatorer under Eurovision Song Contest 1994:
+Kommentatorer og sendinger i deltakerlandene Land Kringkaster Kanal Kommentator RTV BiHTVBiHIsmeta Dervoz-KrvavacEesti TelevisioonETVYleYle TV1 og Itä-Eurooppa rynnii Euroviisuihin, Helsingin Sanomat, 30. april 1994France TélévisionFrance 2Patrice LaffontERTET1Dafni BokotaRTÉRTÉ 1Pat KennyRTÉ Radio 1RÚVSjónvarpiðJakob Frímann MagnússonHRTHRT 1 RIKRIK 1Savvidis, Christos (OGAE Cyprus)LRTLTVDarius UžkuraitisPBSTVMNOSNederland 3Willem van BeusekomNRKNRK FjernsynetJostein PedersenNRK P1TVPTVP1Artur Orzech RTPRTP Canal 1 TVRTVR1RTRRTRSergej AntipovSTVSTV2Martin SarvašTVELa PrimeraJosé Luis Uribarri BBCBBC 1Terry WoganBBC Radio 2TV DRSSF DRSBernard ThurnheerTSRTSRJean-Marc RichardTSITSIWilma GilardiSVTKanal1Pekka Heino SRSR P3 og SR P4Claes-Johan Larsson og Lisa SyrénARDErstes Deutsches FernsehenJan HoferMTVMTV2István VágóORFORF 1Ernst Grissemann
+Kommentatorer og sendinger i ikke-deltakende landLandKringkasterKanalKommentator AustraliaSBSSBS TVUkjent (vist i opptak 1. mai 1994) BelgiaBRTNBRTN TV2RTBFUkjentJean-Pierre Hautier DanmarkDanmarks RadioDR TVJørgen de Mylius  IsraelIBAKanal 1Ingen kommentator JugoslaviaRTSRTS 3KMladen Popović  Nord-MakedoniaMRTMTV 2Milanka Rašik SloveniaRTVSLOSLO1Damjana Golavšek TyrkiaTRTTRT 1Bülend Özveren

 Referanser 

 Eksterne lenker 


Kategori:Musikk i 1994
Kategori:1994 i Irland
Kategori:Eurovision Song Contest